ตลาดหุ้นไทยปิดลบที่ระดับ 6.52 จุด
ดัชนีตลาดหุ้นปิดทำการวันที่ 8 เม.ย. ที่ระดับ 1,082.69 จุด ลดลง 6.52 จุด&nbsp; มูลค่าการซื้อขาย 38,043.80 ล้านบาท
8 เม.ย. 2554

ดัชนีตลาดหุ้นปิดทำการวันที่ 8 เม.ย. ที่ระดับ 1,082.69 จุด ลดลง 6.52 จุด  มูลค่าการซื้อขาย 38,043.80 ล้านบาท
ปิดช่วงบ่ายที่ระดับ 1,082.69 จุด ลดลง 6.52 จุด(-0.60%) มูลค่าการซื้อขาย 38,043.80 ล้านบาท นักวิเคราะห์ฯเผยตลาดหุ้นไทยวันนี้ปรับฐานระยะสั้น หลังปรับขึ้นแรงในช่วงหลายวันที่ผ่านมา โดยหุ้นบิ๊กแคปทั้งพลังงานและแบงก์ต่างถูกขายทำกำไรออกมา ทั้งนี้ตลาดฯยังขาดปัจจัยใหม่เข้ามาขับเคลื่อน ส่วนตลาดภูมิภาควันนี้ 60% ปรับตัวขึ้น สัปดาห์หน้าตลาดฯคงแกว่งกรอบแคบ หลังมีวันทำการเพียง 2 วัน พร้อมให้แนวรับ 1,070-1,068 จุด แนวต้าน 1,090-1,100 จุด
ตลาดหลักทรัพย์ปิดตลาดช่วงบ่ายวันนี้ที่ระดับ 1,082.69 จุด ลดลง 6.52 จุด(-0.60%)มูลค่าการซื้อขาย 38,043.80 ล้านบาท
การซื้อขายหุ้นวันนี้ ดัชนีหุ้นไทยแกว่งตัวในแดนลบเป็นส่วนใหญ่ โดยขยับขึ้นแตะจุดสูงสุดของวันที่ระดับ 1,092.34 จุด ส่วนดัชนีจุดต่ำสุดของวันอยู่ที่ 1,080.63 จุด
ส่วนหลักทรัพย์เปลี่ยนแปลงวันนี้ เพิ่มขึ้น 140 หลักทรัพย์ ลดลง 270 หลักทรัพย์ และไม่เปลี่ยนแปลง 140 หลักทรัพย์
นายชัย จิรเสวีนุประพันธ์ ผู้จัดการฝ่ายกลยุทธ์การลงทุน บล.พัฒนสิน จำกัด กล่าวว่า ตลาดหุ้นไทยวันนี้เป็นการปรับฐานระยะสั้น หลังปรับตัวขึ้นมาค่อนข้างมากในช่วงหลายวันที่ผ่านมา โดยหุ้นบิ๊กแคปขนาดใหญ่ทั้งพลังงานและธนาคารพาณิชย์ต่างถูกขายทำกำไรออกมาอย่างต่อเนื่อง
ทั้งนี้โดยภาพรวมตลาดฯยังขาดปัจจัยใหม่ๆเข้ามาขับเคลื่อน ซึ่งปัจจัยที่มีอยู่ก็เป็นเรื่องเดิมๆที่รับรู้กันไปแล้ว ขณะที่ตลาดหุ้นอื่นในภูมิภาคแกว่งตัวทั้งในแดนบวกและแดนลบสลับกันไป แต่ 60% ปรับตัวขึ้น
แนวโน้มการลงทุนในสัปดาห์หน้า นายชัย กล่าวว่า ตลาดฯคงแกว่งตัวในกรอบแคบ เนื่องจากมีวันทำการเพียงแค่ 2 วัน พร้อมให้แนวรับ 1,070-1,068 จุด แนวต้าน 1,090-1,100 จุด
"วันนี้ก็มีแรง take profit ก่อนวันหยุดยาว ส่วนปัจจัยก็ยังไม่มีอะไรใหม่ ภายในก็เป็นเรื่องเดิมๆ อาจจะรอเรื่องการยุบสภาฯที่นายกฯประกาศว่าอาจจะเป็นช่วงสัปดาห์แรกของเดือนพ.ค. ภายนอกภูมิภาค 60% ปรับตัวขึ้น ยุโรปเปิดมาก็บวกนิดหน่อย เช่นเดียวกับดาวโจนส์ฟิวเจอร์"นายชัย กล่าว
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
PTT     มูลค่าการซื้อขาย 2,614.63 ล้านบาท ปิดที่ 376.00 บาท ลดลง  1.00 บาทPTTCH มูลค่าการซื้อขาย 2,110.26 ล้านบาท ปิดที่ 165.00 บาท ราคาไม่เปลี่ยนแปลงIVL      มูลค่าการซื้อขาย 2,024.23 ล้านบาท ปิดที่   54.00 บาท ลดลง  1.00 บาทIRPC    มูลค่าการซื้อขาย 1,955.57 ล้านบาท ปิดที่    6.30 บาท ลดลง   0.15 บาทPTTAR มูลค่าการซื้อขาย 1,856.08 ล้านบาท ปิดที่   42.50 บาท เพิ่มขึ้น  0.75 บาท